Nolikuma pielikums Nr.6 „Līguma projekts”
Būvdarbu līgums Nr. __________________

„Varakļānu pilsētas laukuma labiekārtošanas darbi” 
Varakļānos







2014.gada __._______
Varakļānu novada pašvaldība, reģ.Nr.90000054750, juridiskā adrese Rīgas iela 13, Varakļāni, Varakļānu novads novads, LV-4838, tās priekšsēdētāja Māra Justa personā, kas darbojas pamatojoties uz pašvaldības Nolikumu, turpmāk saukts Pasūtītājs, no vienas puses, un

/Uzņēmuma nosaukums/, reģ. Nr. <numurs>, tās <amats, vārds, uzvārds> personā, kas darbojas pamatojoties uz <pārstāvības pamatojums>, turpmāk Uzņēmējs, no otras puses, atbilstoši Varakļānu novada pašvaldības iepirkumu komisijas pieņemtajam lēmumam par līguma slēgšanas tiesību piešķiršanu iepirkuma procedūrā „Varakļānu pilsētas laukuma labiekārtošanas darbi”, identifikācijas numurs VNP 2014/3-ELFLA, turpmāk tekstā saukts Iepirkums, izrādot brīvu un nepiespiestu gribu, bez maldības, viltus un spaidiem noslēdz līgumu, turpmāk tekstā – Līgums,  par sekojošo:

1. LĪGUMA PRIEKŠMETS UN TERMIŅŠ

1.1. Pasūtītājs uzdod un Izpildītājs apņemas ar saviem materiāliem un darbaspēku veikt Varakļānu pilsētas laukuma labiekārtošanas darbus un garantijas termiņā izlabot jebkurus defektus atbilstoši Līguma noteikumiem, turpmāk - Darbi, objektā Rīga iela 4a, Varakļāni, Varakļānu novads, turpmāk - Objekts, saskaņā ar Līguma noteikumiem, Izpildītāja iesniegto Piedāvājumu Iepirkumā atbilstoši Iepirkuma procedūras dokumentos noteiktajām prasībām un LR likumdošanai,  investīciju projekta „Pilsētas laukuma labiekārtošana” Nr. 12-05-L32100-000019 ietvaros.
1.2. Izpildītājs Darbus Objektā uzsāk desmit dienu laikā no būvatļaujas saņemšanas dienas.

1.3. Līguma 1.1. punktā minēto Darbu izpildes termiņš ir līdz 15.08.2014. 
2. LĪGUMA SUMMA UN APMAKSAS KĀRTĪBA

2.1. Līgumcena par līguma Darbu izpildi ir EUR <summa cipariem> (<summa vārdiem>) bez pievienotās vērtības nodokļa. Līgumcena Darbu izpildei ir pamatota ar Izpildītāja finanšu piedāvājumu un koriģēta saskaņā ar Iepirkuma nolikuma un spēkā esošo tiesību normu prasībām [ja ir veikts aritmētisko kļūdu labojums]. 
2.2. Līguma summa Izpildītājam tiek apmaksāta sekojoši: Izpildītājs iesniedz Pasūtītāja pārstāvim Darbu izpildes aktus (Forma 2) un nepieciešamo izpilddokumentāciju līdz nākamā mēneša 10.datumam par faktiski izpildīto Darbu apjomu. Pasūtītājam ir jāpieņem veiktie darbi un jāparaksta akts vai rakstiski jānorāda attiecīgie trūkumi ne vēlāk kā 10 (desmit) dienu laikā pēc tam, kad Izpildītājs iesniedzis Darbu izpildes aktu. Pasūtītājam ir jāapmaksā Izpildītāja veiktie darbi 20 (divdesmit) dienu laikā pēc Darbu izpildes akta (Forma 2) apstiprināšanas no Pasūtītāja puses.
2.3. Ja Izpildītājs 10 (desmit) dienu laikā nesaņem no Pasūtītāja parakstītu Darbu izpildes aktu un nav saņēmis rakstiski konstatētus trūkumus par izpildīto darbu kvalitāti vai par veikto darbu neatbilstību līguma noteikumiem, tad darbi skaitās pieņemti.
2.4. Līgumcenā ir iekļautas visas darbu izmaksas, kas nepieciešamas Darbu izpildei. Ja kādiem no līgumā paredzētiem Darbiem Izpildītājs nav paredzējis cenu, tad šī darba izmaksas ir iekļautas citu darbu cenās.

2.5. Līgums ir fiksētās summas līgums, kas balstīts uz Izpildītāja piedāvājumu ar tajā norādītajām cenām. Cenas tiek fiksētas uz visu Darbu izpildes laiku un netiks pārrēķinātas, un būvniecības materiālu, darbu, mehānismu vai būvdarbu pieskaitāmo izdevumu sadārdzinājums ne līdz Līguma noslēgšanai, ne arī tā izpildes laikā Izpildītājam netiks atlīdzināts.
2.6. Ja paredzēti papildus darbi, Izpildītājs pirms to veikšanas vienojas ar Pasūtītāju saskaņā ar Līguma noteikumiem, pamatojot to nepieciešamību un saskaņojot to apjomu un cenu. Samaksa par neparedzētiem darbiem tiek veikta, ievērojot līgumā noteikto kārtību izpildīto Darbu apmaksai.

2.7. Līguma kopējā summa var tikt grozīta Pusēm vienojoties tikai atbilstoši Līgumam un Publisko iepirkumu likumam, kā arī citiem normatīvajiem tiesību aktiem.
3. DARBU PIEŅEMŠANA – NODOŠANA

3.1.  Darbi uzskatāmi par pabeigtiem un nodotiem Pasūtītājam, ja ir attiecīgi parakstīts Darbu pieņemšanas - nodošanas akts, kuru parakstījuši Pasūtītāja un Izpildītāja pārstāvji. Gadījumā, ja saskaņā ar normatīvajiem aktiem nepieciešams akts par būves pieņemšanu ekspluatācijā, tad Darbi tiek uzskatīti par pabeigtiem pēc to nodošanas ekspluatācijā saskaņā ar būvniecību reglamentējošo normatīvu prasībām.
3.2.  Izpildītājs līdz Darbu pieņemšanas – nodošanas akta parakstīšanai sakārto Darbu veikšanas vietu (t.sk. ievērojot vides aizsardzības normatīvo aktu prasības): novāc būvgružus, Izpildītājam piederošo inventāru un darba rīkus.

3.3.  Ja pirms nodošanas vai arī tās laikā tiek konstatēti kādi defekti, Izpildītājam tie jānovērš Pasūtītāja norādītajā laikā. 

3.4. Nododot Darbus Pasūtītājam, Izpildītājs nodod visu ar Darbiem saistīto izpilddokumentāciju, iekārtu pases, materiālu sertifikātus un visus nepieciešamos atzinumus par izpildītajiem Darbiem. Izpildītājs iesniedz Pasūtītājam valsts valodā visu nepieciešamo izpilddokumentāciju, kā arī sertificēto materiālu un iekārtu sertifikātus.

4. PASŪTĪTĀJA TIESĪBAS UN PIENĀKUMI

4.1. Pasūtītājs apņemas apmaksāt izpildītos Darbus Līgumā noteiktajā apmērā un kārtībā.

4.2. Pasūtītājs apņemas 7 (septiņu) dienu laikā izskatīt visus Izpildītāja iesniegumus un priekšlikumus un rakstiski sniegt uz tiem atbildi.

4.3. Pasūtītājs apņemas nodrošināt Izpildītājam piekļūšanu elektroenerģijas, ūdens pieslēguma un kanalizācijas ūdeņu novadīšanas vietām. Pielāgot pieslēguma vietas Izpildītāja tehniskajām prasībām nav Pasūtītāja pienākums.

4.4. Pasūtītājs apņemas savlaicīgi nodrošināt Izpildītājam, tā darbiniekiem, brīvu piekļūšanu Objektam un iespēju veikt Darbus bez traucējumiem no Pasūtītāja un trešo personu puses, kā arī apņemas savlaicīgi informēt Izpildītāju par jebkādiem notikumiem, kā arī par izmaiņām Objektā veicamo darbu grafikā, kas var traucēt vai kavēt Izpildītāja darbu izpildi. 

4.5. Pasūtītājs ir tiesīgs vadoties pēc finanšu iespējām un autoruzraugu ieteikuma līguma izpildes laikā samazināt darbu apjomus un līguma summu līdz 20% no kopējās līguma summas.

5. IZPILDĪTĀJA TIESĪBAS UN PIENĀKUMI 

5.1.  Iz​pil​dī​tā​js 3 (trīs) die​nu lai​kā no Līguma parakstīšanas dienas ies​niedz Pasūtītājam ap​stip​ri​nā​ša​nai Dar​bu iz​pil​des pro​jek​tu, ku​rā pa​rā​dī​tas gal​ve​nās me​to​des, pa​sā​ku​mi, kār​tī​ba un Lai​ka gra​fiks vi​siem Dar​biem, kā arī Civiltiesiskās apdrošināšanas polisi, rīkojumu par atbildīgā personāla nozīmēšanu, būvdarbu vadītāju saistību rakstus (2.eksmeplāros) u.c. no Izpildītāja nepieciešamo dokumentāciju būvatļaujas saņemšanai.

5.2.  Ja tiek mainīts darbu izpildes projekts, tad 3 (trīs) dienu laikā Lī​gu​ma Iz​pil​dī​tā​jam ir jā​sniedz Pasūtītājam ak​cep​tēšanai pre​ci​zē​tais Dar​bu iz​pil​des pro​jekts, kurā jā​no​rā​da vi​sas iz​mai​ņas, to ie​spaids uz Dar​bu iz​pil​des gai​tu un pa​re​dza​mie kom​pen​sā​ci​jas pa​sā​ku​mi. Ja Lī​gu​ma Iz​pil​dī​tājs ne​ie​sniedz Pre​ci​zē​to Dar​bu iz​pil​des pro​jek​tu, Pasūtītāja atbildīgā persona no nā​ka​mā mak​sā​ju​ma var aiz​tu​rēt sum​mu 20% ap​mē​rā un tur​pi​nāt aiz​tu​rēt šo sum​mu līdz nā​ka​ma​jam mak​sā​ju​mam pēc da​tu​ma, kad Pre​ci​zē​tais Dar​bu iz​pil​des pro​jekts tiek ie​sniegts.

5.3. Lī​gu​ma Iz​pil​dī​tā​jam, cik ātr​i vien ie​spē​jams, jā​in​for​mē Pasūtītāja atbildīgā persona par tā​diem ap​stāk​ļiem vai no​ti​ku​miem, kas var ne​lab​vē​lī​gi ie​tek​mēt dar​ba kva​li​tā​ti, pa​lie​li​nāt Lī​gu​ma ce​nu vai aiz​ka​vēt Dar​bu iz​pil​di. Pasūtītāja atbildīgā persona var pie​pra​sīt Lī​gu​ma Iz​pil​dī​tā​jam ie​sniegt šā​du ap​stāk​ļu vai no​ti​ku​mu sa​gai​dā​mās ie​tek​mes no​vēr​tē​ju​mu, at​tie​cī​bā uz Lī​gu​ma ce​nu vai pa​beig​ša​nas termiņu. 

5.6. Izpildītājs apņemas nodot Darbus Pasūtītājam ar ikmēneša veikto Darbu izpildes aktu, par kura iesniegšanas formu Izpildītājs vienojas ar Pasūtītāju.

5.7. Izpildītājs apņemas izrakstīt un izsniegt Pasūtītājam rēķinus Līgumā atrunāto maksājumu veikšanai.

5.8. Visa Līguma perioda laikā Izpildītājs veic un nodrošina uzraudzību kārtīgai visu Līguma saistību izpildīšanai, darbu izpildes laikā nodrošina kompetentu Darbu vadītāju (-jus).

5.9. Visā Līguma darbības laikā, līdz Darbu pabeigšanai un nodošanai Pasūtītājam, Izpildītājam ir jānodrošina savas Civiltiesiskās atbildības apdrošināšana atbilstoši spēkā esošajiem normatīvajiem aktiem.

5.10. Izpildītājs apņemas savlaicīgi veikt visu rakstiski pamatoto defektu un trūkumu novēršanu saskaņā ar Līgumu izpildītajos Darbos.

5.11. Izpildītāja pienākums ir veikt regulāru un darbu pabeigšanas brīdī pilnīgu būvgružu savākšanu un izvešanu.

5.12. Izpildītājs apņemas nodrošināt darba drošības, ugunsdrošības normu un vides aizsardzības pasākumu veikšanu, ko paredz LR spēkā esošie normatīvie akti un instrukcijas, kas saistīti ar Darbu veikšanu Objektā.

5.13. Veicot Darbus, Izpildītājs apņemas ievērot Latvijas Republikā spēkā esošos noteikumus un Būvnormatīvus, kas reglamentē uzdoto Darbu veikšanu, kā arī Pasūtītāja ieteikumus un norādījumus šajā sakarībā, ja tie nav pretrunā ar esošajiem būvnormatīviem.
6. APAKŠLĪGUMI

6.1. Izpildītājs uzņemas pilnu atbildību par apakšuzņēmēju veiktajiem būvdarbiem un piegādātajiem būvizstrādājumiem, konstrukcijām, iekārtām, ierīcēm u.c.
6.2. Izpildītājs uzņemas atbildību par to, ka attiecīgos būvdarbus veiks apakšuzņēmēji, kas ir attiecīgi kvalificēti un kuriem ir nepieciešamās atļaujas konkrēto darbu veikšanai.

6.3. Pasūtītājs ir tiesīgs pieprasīt Izpildītājam nomainīt jebkuru piesaistīto apakšuzņēmēju, ja tas pieļauj būtiskus defektus un/vai trūkumus būvdarbos vai izmanto nekvalitatīvus būvizstrādājumus, būvkonstrukcijas, iekārtas, ierīces u.c., vai arī tā darbinieki atkārtoti neievēro būvlaukuma iekšējos kārtības noteikumus, darba un vides aizsardzības noteikumus.
6.4. Pasūtītājs rakstveidā piekrīt personāla vai apakšuzņēmēja maiņai vai jauna apakšuzņēmēja iesaistei atbilstoši Publisko iepirkumu likuma 20.pantā un 68.pantā noteiktajam.

6.5. Lai Izpildītājs saņemtu Pasūtītāja piekrišanu personāla vai apakšuzņēmēja maiņai, vai jauna apakšuzņēmēja iesaistei, tas Pasūtītājam iesniedz visu nepieciešamo dokumentāciju, kas ir vajadzīga kvalifikācijas pārbaudei katrā konkrētajā gadījumā.
6.6. Personāla vai apakšuzņēmēja nomaiņu vai jauna apakšuzņēmēja piesaisti drīkst veikt tikai atbilstoši Publisko iepirkumu likuma regulējumam. Izpildītājs ir tiesīgs bez Pasūtītāja rakstveida piekrišanas nomainīt apakšuzņēmēju vai Līguma izpildē iesaistīt jaunu apakšuzņēmēju, ja vienlaicīgi izpildās abi divi turpmākie nosacījumi:

6.6.1. netiek nomainīts Iepirkuma procedūrā izraudzītā pretendenta personāls, kuru tas iesaistījis līguma izpildē, par kuru sniedzis informāciju pasūtītājam un kura kvalifikācijas atbilstību izvirzītajām prasībām pasūtītājs ir vērtējis,

6.6.2. netiek nomainīts tāds apakšuzņēmējs, uz kura iespējām iepirkuma procedūrā izraudzītais pretendents ir balstījies, lai apliecinātu savas kvalifikācijas atbilstību iepirkuma procedūras dokumentos noteiktajām prasībām.
7. GARANTIJAS
7.1. 15 (piecpadsmit) dienu laikā no Līguma spēkā stāšanās dienas Izpildītājs iesniedz Pasūtītājam Līguma izpildes garantiju ne mazāk kā 10% apmērā no Līguma kopējās summas. Līguma izpildes garantiju izsniedz Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrēta banka vai apdrošināšanas sabiedrība, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā
7.2. Izpildītājam ir jānodrošina, lai Līguma izpildes garantija (garantijas laika garantija)  būtu spēkā visa Līguma darbības laikā (ieskaitot garantijas laika periodu).
7.3. Līguma izpildes garantiju Pasūtītājs var izmantot, lai ieturētu līgumsodu, saņemtu zaudējumu atlīdzību, novērstu bojājumus vai trūkumus, kas radušies Izpildītāja vainas dēļ. 
7.4. Izpildītāja sniegto garantiju Pasūtītājs atgriež 5 dienu laikā pēc secīgi iesniegtās nākošās garantijas, vai līguma pilnīgas izpildes.
7.5. Garantijas laiks Izpildītāja veiktajiem Darbiem ir 24 (divdesmit četri) mēneši pēc ekspluatācijas pieņemšanas – nodošanas akta abpusējas parakstīšanas.

7.6. Gadījumā, ja 24 (divdesmit četru) mēnešu laikā pēc ekspluatācijas nodošanas Pasūtītājam ar pieņemšanas - nodošanas aktu, Izpildītāja Darbos tiks atklātas nepilnības vai slēpti defekti, kas radušies Izpildītāja nekvalitatīvi veikto darbu rezultātā, tiek sastādīts defektu akts, saskaņā ar kuru Izpildītājs apņemas novērst defektus par saviem līdzekļiem pusēm savstarpēji saskaņotā termiņā, bet ne ilgāk kā 20 dienu laikā. 
7.7. Ja Iz​pil​dī​tājs uz​ska​ta, ka viņš nav at​bil​dīgs par kā​du de​fek​tu, vi​ņam par to rak​stis​ki jāsniedz motivēts ziņojums Pa​sū​tī​tā​jam. Par turpmāko rīcību puses vienojas, situācijas izskatīšanai var pieaicināt neatkarīgu ekspertu, vai strīdu risina tiesā atbilstoši LR likumdošanai.
7.8. Ja Iz​pil​dī​tājs at​sa​kās no​vērst de​fek​tus un par to rak​stis​ki ir pa​zi​ņo​jis Pa​sū​tī​tā​jam, tad Pa​sū​tī​tā​jam ir tie​sī​bas pie​aici​nāt ci​tu Iz​pil​dī​tā​ju de​fek​tu no​vēr​ša​nai. De​fek​tu no​vēr​ša​nas dar​bu izmak​sas tiek seg​tas uz Izpildītāja rē​ķi​na. Pasūtītājs defektu novēršanas darbu izdevumus atgūst no Izpildītāja, piestādot attiecīgu rēķinu Izpildītājam, kam tas ir jāapmaksā rēķinā norādītajā termiņā. 
7.9. Pēc objekta nodošanas ekspluatācijā Izpildītājs nav atbildīgs par tādu defektu rašanos Izpildītāja veiktajos Darbos, kas radušies trešo personu vai Pasūtītāja vainas dēļ. Izpildītājs ir atbildīgs tikai par savas un savu apakšuzņēmēju darbības rezultātā radītiem zaudējumiem.
8. LĪGUMA GROZĪŠANA UN IZBEIGŠANA
8.1. Līgums var tikt izbeigts tikai Līgumā noteiktajā kārtībā vai Pusēm savstarpēji vienojoties. Jebkuras līguma izmaiņas vai papildinājumi tiek noformēti rakstveidā un kļūst par šā līguma neatņemamām sastāvdaļām.

8.2. Pasūtītājs var vienpusēji lauzt Līgumu, par to rakstveidā paziņojot Izpildītājam:

8.2.1. ja Izpildītājs ir novirzījies no apstiprinātā laika grafika vairāk kā 20 dienas ;

8.2.2. Izpildītājs Līgumā noteiktajā termiņā nav uzsācis Būvdarbu izpildi;

8.2.3. neveic Būvdarbus Līgumā noteiktajos termiņos vai nepilda citas Līgumā noteiktās saistības – ar nosacījumu, ka Izpildītājs 3 dienu laikā no attiecīga Pasūtītāja paziņojuma saņemšanas dienas nav novērsis konstatēto Līgumā noteikto saistību neizpildi;

8.2.4. neievēro Būvprojektu vai Līguma vai Latvijas Republikas normatīvo aktu prasības;

8.2.5 ja Izpildītājs ir atzīts par maksātnespējīgu. 

8.3. Ja Pasūtītājs vienpusēji lauž līgumu 8.2. vai 9.5. punktā noteiktajos gadījumos Izpildītājam netiek atlīdzināti tādējādi radušies zaudējumi.

8.4. Pēc Pasūtītāja vienpusējas Līguma laušanas Izpildītājs Pasūtītāja noteiktajā datumā pārtrauc Būvdarbus, veic visus pasākumus, lai Būvobjekts un Būvdarbi tiktu atstāti nebojātā, drošā stāvoklī, sakopj būvlaukumu, nodod Pasūtītājam ar Būvdarbiem saistītos dokumentus, nodrošina, ka tā personāls atstāj Būvobjektu. Par Būvobjekta nodošanu Pasūtītājam Puses sastāda attiecīgu aktu.

8.5. Pēc Pasūtītāja vienpusējas Līguma laušanas Puses sastāda aktu par faktiski veikto Būvdarbu apjomu un to vērtību. Pasūtītājs pieņem Būvdarbus tādā apjomā, kādā tie ir faktiski veikti, ja tos objektīvi ir iespējams pieņemt un tie ir turpmāk izmantojami. Izpildītāja neierašanās nekavē akta sastādīšanu, un uzskatāms, ka Izpildītājs piekrīt aktā konstatētajam.

8.6. Ja Pasūtītājs nokavē maksājumu par vairāk nekā 20  dienām no līgumā paredzētā termiņa, apzināti apgrūtina, vai liedz Izpildītājam Līgumā noteikto saistību izpildi, Izpildītājs var vienpusēji atkāpties no Līguma – ar nosacījumu, ka Pasūtītājs 5 dienu laikā no attiecīga Izpildītāja paziņojuma saņemšanas dienas nav veicis maksājumu Izpildītājam vai novērsis šķēršļus Izpildītāja Līgumā noteikto saistību izpildei.

9. LĪGUMSODS

9.1. Ja Izpildītājs neveic darbus atbilstoši apstiprinātajam laika grafikam, darbus veic nekvalitatīvi, kā arī nenodod Būvdarbus Līgumā noteiktajā termiņā, Pasūtītājs var prasīt no Izpildītāja līgumsodu 0,1% apmērā no Līguma kopējās summas par katru nokavēto dienu, bet ne vairāk kā 5% no Līguma kopējās summas. 

9.2. Ja Izpildītājs nav ievērojis izstrādātā tehniskajā dokumentācijā, Piedāvājumā un šajā līgumā noteiktās prasības attiecībā uz Būvdarbu veikšanu, tad Pasūtītāja pilnvarotie pārstāvji nekavējoties (tiklīdz tas ir iespējams) sastāda un paraksta defektu aktu, kurā norāda veiktā Būvdarba neatbilstību izstrādātajai būvniecības tāmei, rekonstrukcijas projektam, Piedāvājumam un/vai šā līguma noteikumiem. Defektu akts kļūst par šā līguma neatņemamu sastāvdaļu. Izpildītājam uz sava rēķina tie jānovērš 20 darba dienu laikā. 

9.3. Ja Pasūtītājs neveic Izpildītājam maksājumu Līgumā noteiktajā termiņā, Izpildītājs var prasīt no Pasūtītāja līgumsodu 0,1% apmērā no nesamaksātās summas par katru nokavēto dienu, bet ne vairāk kā 5% no Līguma kopējās summas. 

9.4. Līgumsoda samaksa neatbrīvo Puses no Līgumā noteikto saistību pilnīgas izpildes.

9.5. Ja līgumsodi par konstatētajiem pārkāpumiem ir sasnieguši 9.1. punktā minēto apjomu Pasūtītājam ir tiesības vienpusēji lauzt līgumu. 

9.6. Ja Pasūtītājs vienpusēji lauž Līgumu pamatojoties uz Līguma 8.2. un 9.5. punktā minētajiem gadījumiem, Izpildītājs 5 dienu laikā atmaksā Pasūtītājam vienreizēju līgumsodu par līguma neizpildi vai nepienācīgu izpildi 40%  apmērā  no Līguma kopējās summas. 

10. NEPĀRVARAMA VARA

10.1. Neviena no Pusēm nav atbildīga par Līguma saistību neizpildi vai izpildes aizturēšanu, ja minētā izpilde vai izpildes aizturēšana saistīta ar Nepārvaramas varas apstākļiem. Ar Nepārvaramu varu Līguma skaidrojumā saprotami dabas katastrofas, karš, ilgstošas lietus gāzes un citi apstākļi, kas pusēm nav kontrolējami, bet kuri tieši ietekmēja Darbu izpildi Objektā.

10.2. Līgumslēdzēja pusei, kura nokļuvusi nepārvaramas varas apstākļos, nekavējoties rakstiski jāinformē par to otra puse, ne vēlāk kā 3 (trīs) darba dienu laikā pēc šādu apstākļu iestāšanās. Tādā gadījumā Līguma izpildes termiņš pagarinās par to laiku, kurā darbojas šie apstākļi.

10.3.  Ja nepārvaramas varas apstākļi ilgst vairāk kā 15 (piecpadsmit) kalendārās dienas, tad Puses ir tiesīgas lauzt Līgumu, norēķinoties par faktiski izpildīto Darbu, nepiemērojot līgumsodus.

11. STRĪDU IZŠĶIRŠANAS KĀRTĪBA

Visus strīdus un domstarpības, kuras varētu rasties sakarā ar šo Līgumu, Puses centīsies atrisināt sarunu ceļā, bet nepanākot vienošanos jebkurš strīds, domstarpība vai prasība, kas izriet no Līguma, tiek izšķirta tiesā saskaņā ar spēkā esošiem Latvijas Republikas normatīvajiem tiesību aktiem.

12. CITI NOSACĪJUMI

12.1. Izpildītājs un Pasūtītājs nozīmē kontaktpersonas, kurām ir tiesības darboties Pušu vārdā saistībā ar Līguma izpildi. Pusēm ir tiesības nomainīt kontaktpersonas, savlaicīgi par to brīdinot otru Pusi.

12.2. Pušu kontaktpersonas:

	Pasūtītāja atbildīgā persona par līguma izpildi :
	Izpildītāju līguma izpildē pārstāv tā pilnvarotā persona:

	Vārds uzvārds
	

	Tālrunis: 
	Tālrunis: 

	Fakss: 
	Fakss:  

	e-pasts: 
	e-pasts:  


12.3. Pasūtītājs ar aktu 3 (trīs) darba dienu laikā no līguma noslēgšanas dienas nodod Līguma Izpildītājam Objektu vai visas Līguma izpildē iesaistītās Objektu veidojošās daļas un, līdz Darbu pabeigšanai, Līguma Izpildītājs ir pilnībā atbildīgs par to un visu materiālo vērtību saglabāšanu tajā.

12.4. Izpildītājs ļauj Pasūtītāja atbildīgajai personai par līguma izpildi un jebkurai citai personai, kuru pilnvarojusi Pasūtītāja atbildīgā persona par līguma izpildi, pieeju darbu izpildes vietai un jebkurai citai vietai, kur tiek veikts vai nodomāts veikt Darbus, kas saistīti ar Līgumu.

12.5. Darbu organizatoriskie jautājumi tiek izskatīti un risināti būvsapulcēs. Būvsapulces tiek sasauktas pēc vajadzības, būvsapulces dienas kārtība, klātesošie dalībnieki un pieņemtie lēmumi tiek fiksēti protokolā. Parasti būvsapulces sasauc, organizē un protokola sagatavošanu nodrošina Izpildītāja pārstāvis. Pasūtītājs ir tiesīgs pēc savas iniciatīvas sasaukt būvsapulces, par būvsapulču laiku un vietu savstarpēji vienojoties, uzaicinot Izpildītāju un apakšuzņēmēju pārstāvjus. Ja būvsapulci sasauc Pasūtītājs, tad Pasūtītāja pārstāvis organizē un nodrošina protokola sagatavošanu.

12.6. Pusēm ir pienākums nodrošināt savu pārstāvju piedalīšanos būvsapulcē, kuras laiku un vietu Puses iepriekš saskaņo. Ja kādas personas neierašanās rezultātā rodas Līguma izpildes kavējumi vai traucējumi, par tiem atbild tā Līguma puse, kuras intereses šī persona pārstāv.

12.7. Līgums stājas spēkā tā parakstīšanas brīdī un ir spēkā līdz pilnīgai Darbu un Līgumā atrunāto saistību izpildei ( ieskaitot garantijas periodu).

12.8. Līgums kopā ar tā pielikumiem ietver visas Pasūtītāja un Izpildītāja vienošanās par Līguma priekšmetu un aizstāj visas iepriekšējās rakstiskās un mutiskās vienošanās un pārrunas, izņemot Iepirkuma procedūras dokumentus.

12.9. Visas Līguma izmaiņas un papildinājumi būs spēkā tikai tad, ja tie sastādīti rakstveidā un tos parakstījuši abu Pušu pilnvarotie pārstāvji.

12.10. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.

12.11. Pusēm ir pienākums glabāt noslēpumā informāciju, kas saistīta ar Līguma slēgšanu un izpildi. Puses ir tiesīgas izpaust informāciju personām, kurām saskaņā ar likumu ir tiesības to saņemt. Tas paliek spēkā arī pēc Līguma saistību pārtraukšanas starp Pusēm.

12.12. Līgums sagatavots uz 6 ( sešām)  lapām 2 (divos) eksemplāros latviešu valodā, no tiem vienu saņem Pasūtītājs, otru - Izpildītājs, abiem eksemplāriem ir vienāds juridiskais spēks.

12.13. Pušu paraksti apliecina, ka tās pilnībā ir iepazinušās ar Līgumu un piekrīt tā noteikumiem.

13. PIELIKUMI

Līguma Pielikumi ir Līguma neatņemama sastāvdaļa:

Līguma pielikums Nr.1 – Iepirkuma nolikums un sarakste Iepirkuma procedūrā;

Līguma pielikums Nr.2 – Tehniskais projekts;

Līguma pielikums Nr.3 – Piedāvājums Iepirkumā;

14. PUŠU REKVIZĪTI UN PARAKSTI

	PASŪTĪTĀJS
	IZPILDĪTĀJS

	Varakļānu novada pašvaldība
	

	Reģistrācijas Nr.LV90000054750
	Reģistrācijas Nr.

	Adrese:

	AS 

	Norēķinu konts 
	Norēķinu konts Nr. 

	
	

	paraksts

